Ravil Maganov

Ravil Ulfatovitsj Maganov (russisk: Равиль Ульфатович Маганов, tatarisk: Равил Өлфәт улы Мәганов /Tavil Ölfät Uly Mäganov; født 25. september 1954 i Almetjevsk i Tatarske ASSR i Sovjetunionen, død 1. september 2022 i Moskva i Russland) var en russisk oligark som var formann for det nasjonale oljeselskapet Lukoil, og kritiker av president Vladimir Putin.

Liv og virke

Bakgrunn 
Ravil Maganov ble uteksaminert fra Moskva statsuniversitet for petroleum og gass i 1977. 
Hans far Ulfat Maganov var senioringeniør ved Almetjevsk felt- og  geopfysiske kontor av Tatneftegeofizika, og fra 1978 til 1998 lder av Almetjevskdepartmentet for geofysiske arbeider. 

Maganovs lillebror Nail er forretningsmann og politiker som leder den russiske oljeprodusent Tatneft.

Karriere
Ravil Maganov begynte ved Lukoil kort etter at selskapet ble opprettet i november 1991. Han var nær medarbeider til Vagit Alekperov, en av Lukoils grunnleggere. Ifølge selskapet var det Magabnov som foreslo navnet Lukoil. Han hadde mange lederverv (visepresident for oljeproduksjon i 1994, første visepresident i 2006) og ledet Lukoils oljproduksjon, raffinering og letevirksomhet. Han deltok fast på nøter i det russiske energiministerium sammen med andre oljeselskaper forut for møter i OPEC+. I 2019 mottok han Aleksander Nevskij-ordenen fra president Vladimir Putin. Han ble styreformann i 2020.

Politiske synspunkter
Kort etter Russlands invasjon av Ukraina i 2022 hadde startet, sendte Lukoils styre under ledelse av Maganov ut en appell om konflitens snarlige avslutning, og beskrev den som en «tragedie» og uttrykte medfølelse med konfliktens ofre. Han var åpent kritisk mot Putin.

Død
Den 1. september 2022 døde Ravil Maganov angivelig etter å ha «falt fra et vindu i sjette etasje på Moskva kliniske sentralsykehus». Her var han blitt innlagt på grunn av et hjerteslag, het det. Oljeselskapet Lukoils melding opplyste at Maganov «døde etter å hva blitt alvorlig sykdomsrammet». 

Noen medier fremla som hypotese at det kunne være en forbindelse med andre russiske forretningsfolks mystiske dødsfall i 2022. For eksempel var Aleksandr Subbotins hjertestans vlitt forklart med en økt han hadde med en sjaman.

Det russiske statlige nyhetsbyrået TASS meldte døden som et selvmord, og hevdet at han hadde tatt  antidepressiva. To personer som kjente Maganov godt betvilte at han hadde begått selvmord. Det russiske nyhetsstedet Baza, med tette bånd til politiet, mente at Maganov kunne ha falt fra en balkong der han stod og røkte. De meldte videre at CCTV-opptak ikke var tilgjengelige, ettersom kameraene var slått av for reparasjon. President Vladimir Putin hadde besøkt hospitalet for å vise den nettopp avdøde Mikhail Gorbatsjov ære samme dag som Maganov døde.

Referanser 

Russiske forretningsfolk
Personer fra Tatarstan